kardosdrur/scandi-wiki huggingface dataset:
Tyrus

Tyrus (Arabisk: صور, Ṣūr, fransk: Tyr) er en by i Sydguvernementet i Libanon. Byen havde cirka 117.000 indbyggere i 2003. Myndighederne i Libanon har dog kun frigivet grove overslag over befolkningen siden 1932, så et præcist tal kan ikke angives. Tyrus ligger ud for kystlinjen til Middelhavet ca. 80 km syd for Beirut og ca. 30 km syd for Sidon. Byens navn betyder klippe efter den klippeformation i Middelhavet, byen oprindeligt blev grundlagt på.

I dag er den Libanons fjerdestørste by og huser en af landets vigtigste havne. Turisme udgør byens hovederhverv. I byen findes et antal antikke områder, herunder en romersk hippodrom, som kom på UNESCOs liste over verdensarv i 1979.

Historie 
Tyrus blev grundlagt af fønikerne, og er i græsk mytologi fødested for Europa og Karthagos grundlægger, Dido. Byen blev senere kendt under navnene Tyrus (latin) og Tyros (græsk). Syrien blev en romersk provins i 64 f.Kr. Området overgik efterfølgende til det Byzantinske Rige og blev i 638 erobret af Rashidun-kalifatet. Under 1. korstog var byen del af Kongeriget Jerusalem.

Tyrus bestod oprindeligt af to adskilte bycentre; selve Tyrus, som lå på en ø udenfor kysten, og Ushu på fastlandet overfor denne. Alexander den Store forbandt øen med fastlandet ved at bygge en dæmning i forbindelse med belejringen af byen; Ushu blev i den forbindelse nedrevet og byggematerialerne anvendt til dæmningen.

Byen havde oprindeligt to havne; en på øens nordside og en på øens sydside. De to havne skabte forudsætning for byens fremtrædende maritime stilling; den nordlige var en af de bedste havne i det østlige Middelhav. Den sydlige havn er efterfølgende sandet til, men den nordlige er stadig i brug.

Det tidlige Tyrus var stærkt befæstet med forsvarsmure, mens Ushu på kysten nærmere var en række kystbyer, som forsynede Tyrus med vand og tømmer. Josephus beretter om lejlighedsvise kampe mellem de to byer, men for det meste samarbejdede og drog nytte af Tyrus' maritime handel og fastlandets muligheder for vand- og tømmerforsyninger samt begravelsesplads.

Noter og henvisninger 

Byer i Libanon
Tidligere øer
Lars Erik Nielsen

Lars Erik Nielsen (født 1. januar 1951 på Frederiksberg) er en dansk erhvervsmand og tidligere racerkører. Han er far til racerkører Christina Nielsen.

Han er fjerde generation og næstformand i Semler Gruppen, der står for den danske import af bilmærkerne Audi, Volkswagen, Seat, Škoda og Porsche.

Flyselskaber 
I november 1992 etablerede Lars Erik Nielsen, sammen med sine to fætre Jesper og Rene Mourier, flyselskabet Maldivian Air Taxi, der fløj passagerer med vandflyver på Maldiverne. De solgte i 2013 selskabet til amerikanske Blackstone for over én milliard kroner.

Nielsen gik i 2014 ind i et projekt omhandlende ruteflyvning mellem Aarhus Havn og Københavns Havn. Dette resulterede i, at han som medejer af Nordic Seaplanes, i maj 2016 kunne indvie ruten mellem de to havne, som Danmarks første kommercielle rute med vandfly.

Motorsport 
Lars Erik Nielsen har fem gange deltaget i racerløbet 24 Timers Le Mans i GT2-klassen. I motorsportskredse fik han kælenavnet "Lars Hjulspind".

I 2008 blev han medejer af den danske producent af sportsvogne til bilsport, Aquila Racing Cars.

Referencer

Eksterne henvisninger 
 Lars Erik Nielsens officielle hjemmeside 
 

Personer fra Frederiksberg
Erhvervsfolk fra Danmark
Motorsportsfolk fra Danmark
Mohamed Aleem

Mohamed Aleem (født 10. august 1991) er en srilankansk fodboldspiller, der spiller for Java Lane SC og Sri Lankas fodboldlandshold.

Sri Lankas fodboldlandshold 

|-
|2013||||
|-
!Total||0||0
|}

Eksterne henvisinger 
 National Football Teams

Fodboldspillere fra Sri Lanka
Østrig Rundt 2016

Østrig Rundt 2016 var den 68. udgave af etapeløbet Østrig Rundt. Løbet var en del af UCI Europe Tour 2016. Løbet blev vundet samlet af tjekkiske Jan Hirt fra .

Hold og ryttere

Danske ryttere 
 Rasmus Guldhammer kørte for

Etaperne

Prolog

1. etape

2. etape

3. etape

4. etape

5. etape

6. etape

7. etape

Trøjernes fordeling gennem løbet

Resultater

Eksterne henvisninger 
   
 

2016
UCI Europe Tour 2016
Altenmoor

Altenmoor er en by og kommune i det nordlige Tyskland, beliggende i Amt Horst-Herzhorn i Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Altenmoor ligger i Königsmoor, omkring fem kilometer vest for Elmshorn. Mod syd løber Bundesstraße B431 fra Elmshorn til Glückstadt.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Blomesche Wildnis

Blomesche Wildnis er en by og kommune i det nordlige Tyskland, beliggende i Amt Horst-Herzhorn under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Kommunen Blomesche Wildnis ligger i marsken lige nord for Glückstadt og består af flere vejbebyggelser langs Elben. Floden Stör har sit udløb i Elben lige nordvest for kommunegrænsen, i kommunen Borsfleth.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Ludvig af Orléans

Ludvig af Orléans (Louis d'Orléans, duc d'Orléans) (født 4. august 1703 på Slottet i Versailles, død 4. februar 1752), var en fransk prins og hertug af Orléans.

Forfædre 
Ludvig af Orléans var sønnesøn af hertug Philippe af Frankrig, Hertug af Orléans og dattersøn af kong Ludvig 14. af Frankrig. Både gennem sin far og sin mor var han oldesøn af kong Ludvig 13. af Frankrig og dronning Anna af Frankrig.

Efterkommere 
Ludvig af Orléans giftede sig den 13. juli 1724 med Auguste af Baden-Baden (1704-1726). Hun var datter af markgreve Ludwig Wilhelm af Baden-Baden (kaldet Türkenlouis).

Parret fik to børn, deriblandt Ludvig Filip 1. af Orléans (1725-1785), der blev farfar til kong Ludvig-Filip af Frankrig, som regerede fra 1830 til 1848.

Huset Bourbon-Orléans
Hertuger af Orléans
Franskmænd i 1700-tallet
Haiduta

Haiduta (Хайдута), indtil 1989 Haramijata (Харамията), også kendt som Tjirnata-klippen (Църната скала), er en 2464 m høj bjergtop i den nordvestlige del af bjergkæden Rila i Bulgarien.

Bjergtoppen knejser over Rilasøerne og Bliznakov-søen,  på vandskellet mellem Sorte Iskar og Djerman.

Toppen er skarp og stenet og har stejle skrænter mod øst og nordøst, dækket med bjergfyr. Klippen er dannet i Proterozoikum.

Galleri

Kilder 

Bjerge i Bulgarien
Sønderborgvej (Bovrup)

Sønderborgvej  også kaldet  Bovrup Omfartsvej  er en to sporet omfartsvej der er gå syd om Bovrup.

Omfartsvejen er en motortrafikvej og er en del af primærrute 41, der går mellem Sønderjyske Motorvej E45 og Sønderborg. 

Den åbnede den 29. juni 1998, og blev lavet for at få den tung trafik uden om byen.

Motortrafikvejen var indtil Sønderborgmotorvejen åbnede den 31. marts 2012, den primære vej til Sønderborgområdet. Men efter åbningen flyttede næsten alt trafikken ud på motorvejen, og aflastede dermed omfartsvejen for meget trafik.

Noter 

Bovrup
Motortrafikveje i Danmark
Bygninger, konstruktioner og anlæg i Aabenraa Kommune
Chun Jung-myung

Chun Jung-myung (født 29. november 1980 i Seoul, Sydkorea) er en koreansk skuespiller, bedst kendt for sin rolle som Hong Ki-hoon i Cinderella's Sister.

Udvalgt filmografi

Film 
 Queen of the Night (2013)
 Hindsight (2011)
 Hansel and Gretel (2007)
 Les Formidables (2006)
 The Aggressives (2005)
 Twentidentity (2004)
 Dance Begins (2003)
 R U Ready? (2002)

Tv-serier 
 Master - God of Noodles (2016)
 Heart to Heart (2015)
 Reset (2014)
 Glory Jane (2011)
 The Duo (2011)
 Cinderella's Sister (2010)
 What's Up Fox (2006)
 Goodbye Solo (2006)
 Fashion 70's (2005)
 I Love H, He, Li... (2004)
 Beijing, My Love (2004)
 Honest Living (2002)
 Bad Girls (2002)
 Han-ip's Woman (2002)
 Third Coincidence (2001)
 Pure Flower Cafe (2001)
 New Nonstop (2001)
 Echo (2000)
 School 2 (1999)

Noter

Eksterne henvisninger 
 

Skuespillere fra Sydkorea
Londondeklarationen

Londondeklarationen var en erklæring udstedt i 1909, hvori datidens stormagter erklærede sig om at ville respektere visse regler vedrørende krigsførsel. Deklarationen var ikke bindende, men de fleste lande valgte siden at respektere den.

Den 12. Haagkonvention af 1907 om oprettelse af en international prisedomstol henviste som grundlag for domstolens afgørelser til den internationale rets regler. For at tilvejebringe en hidtil savnet kodifikation af sådanne regler om krigsførelse til søs, tog den britiske regering initiativet til indkaldelse af en konference i London, bestående af repræsentanter for de daværende otte stormagter England, Frankrig, Italien, Japan, USA, Rusland, Tyskland og Østrig-Ungarn samt Spanien og (senere) Holland. Konferencen varede fra 4. december 1908 til 26. februar 1909 og resulterede i vedtagelsen af en deklaration om søkrigsretten, den så kaldte Londondeklaration. (Déclaration relative au droit de la guerre maritime af 26. februar 1909), der i 9 kapitel indeholder regler om blokade i krigstid, krigskontrabande, fjendtlig (neutralitetsstridig) bistand, ødelæggelse af neutrale priser, flagskifte, fjendtlig egenskab, konvojering, modstand mod visitation, og skadeserstatning.

Londondeklarationen er ikke blevet ratificeret, men dens regler svarer i det væsentlige til folkerettens almindelige anerkendte principper, hvilket også er sagt udtrykkeligt i selve deklarationen. Den tyske priseordning af 1909 hviler på dens bestemmelser, og Italien anerkendte den under krigen mod Tyrkiet 1911 som bindende. Og fx i dansk anordning af 6. august 1914 om de regler, der bør iagttages til betryggelse af den danske handel og søfart under en krig mellem fremmede magter er der taget væsentligt hensyn til dens bestemmelser. I begyndelsen af 1. verdenskrig erklærede England, Frankrig og flere andre af de krigsførende med visse forbehold at ville iagttage Londondeklarationens regler, men senere sagde de sig fri af den (7. juli 1916).

Eksterne henvisninger 
 Salmonsens Konversationsleksikon, 2. udgave, bind XV; s. 1024f

Jura
International politik
Rundelen Station

Rundelen Station (Rundelen stasjon eller Rundelen holdeplass) er en tidligere jernbanestation på Gjøvikbanen, der ligger i Lunner kommune i Oppland fylke i Norge. 

Stationen blev oprettet som trinbræt 21. november 1961. Betjeningen med persontog ophørte 11. juni 2006, men stationen er ikke nedlagt formelt.

Litteratur

Eksterne henvisninger 

Stationer på Gjøvikbanen
Jernbanestationer i Norge uden persontrafik
Etableret i 1964
Ophørt i 2006
Jernbanestationer i Oppland
Sandermosen Station

Sandermosen Station (Sandermosen stasjon) er en tidligere jernbanestation på Gjøvikbanen, der ligger i Maridalen nord for Oslo. 

Stationen, der ligger mellem Kjelsås og Snippen, blev åbnet som holdeplads 11. januar 1909 og opgraderet til 1. november 1910. Der havde i forvejen været en læsseplads i området siden 1900, to år før Gjøvikbanen åbnede i sin fulde længde. Stationen blev fjernstyret 13. december 1971 og gjort ubemandet 20. marts 1972. 11. juni 2006 ophørte persontogene med at stoppe ved stationen, hvorefter Snippen er den nærmeste betjente station i området.

Stationsbygningen blev opført i 1911. Den bruges nu til kulturelle aktiviteter og drives af kulturPUNKTET Sandermosen stasjon. Der er opsat en skulpturpark ved banen. 

Den danskfødte forfatter Aksel Sandemoses familie har navn efter Sandermosen.

Litteratur

Eksterne henvisninger

Noter 

Stationer på Gjøvikbanen
Jernbanestationer i Norge uden persontrafik
Etableret i 1909
Ophørt i 2006
Jernbanestationer i Oslo
Viubråtån Station

Viubråtan Station (Viubråtan stasjon eller Viubråtan holdeplass) var en jernbanestation på Gjøvikbanen, der lå i Lunner kommune i Oppland fylke i Norge. 

Stationen åbnede som trinbræt 1. juni 1937. Den blev nedlagt for almindelig trafik 3. juni 1986. Indtil 2006 kunne den dog stadig benyttes efter behov, idet man måtte kontakte NSB en uge i forvejen for at aftale standsning på stationen. Stationen var ikke tilgængelig med bil. Til gengæld lå den ved det i 2015 nedlagte Viubråtan Feriesenter.

Litteratur

Eksterne henvisninger 

Stationer på Gjøvikbanen
Nedlagte jernbanestationer i Norge
Etableret i 1937
Ophørt i 2006
Jernbanestationer i Oppland
Teaterflisen

Teaterflisen, med tilnavnet ’Folkets Pris’, blev første gang uddelt i 1997. Kåringen sker på baggrund af det forudgående års skuespilpræstationer, og prisen uddeles til en af landets fremmeste på de skrå brædder, det store lærred eller ’bag skærmen’. Vinderen modtager sin egen flise med navn og portræt tegnet af Jens Hage overført i bronze en granitflise. Flisen nedlægges på Danmarks ’Walk of Fame’, på Frederiksberg Allé. Hertil får vinderen kr. 25.000.

Formålet med Teaterflisen er at give danskerne mulighed for at hædre landets populære skuespillere. Flisen har naturligt hjemme på Frederiksberg Allé, hvor teatre, revy og underholdning historisk set har ligget side om side.   

Årets prismodtager bliver fundet ved en ’folkeafstemning’ i samarbejde med en særlig komite. Komiteen består af Johny Gehlsen (initiativtager til prisen), en skuespiller (tidligere prismodtager), Frederiksberg Fonden samt Frederiksberg Bladet.

Tidligere prismodtagere 
 2022  Preben Kristensen 
 2021 Mick Øgendahl
 2020 Vivienne McKee 
 2019 Susse Wold
 2018 Rasmus Bjerg
 2017 Silas Holst
 2016 Pilou Asbæk 
 2015 Bodil Jørgensen
 2014 Trine Dyrholm
 2013 Birthe Neumann
 2011 Lisbet Dahl
 2010 Lars Mikkelsen
 2009 Ulf Pilgaard
 2008 Anders Matthesen
 2007 Søren Pilmark
 2006 Ghita Nørby
 2005 Nikolaj Lie Kaas
 2004 Anders W. Berthelsen
 2003 Bodil Udsen
 2002 Peter Mygind
 2001 Mads Mikkelsen
 2000 Iben Hjejle
 1999 Sidse Babett Knudsen
 1998 Thomas Eje
 1997 Niels Olsen

Kilder 

Teaterpriser fra Danmark
Etableret i 1997
Jesper Koch (komponist)

Jesper Koch (født 5. september 1967) er en dansk komponist.

Koch studerede komposition på Det Kongelige Danske Musikkonservatorium hos Hans Abrahamsen, Ib Nørholm og Ivar Frounberg fra 1986-95 og efterfølgende på Det Jyske Musikkonservatorium hos Karl Aage Rasmussen i 1995-97 foruden studier i udlandet hos Olav Anton Thommesen og Colin Matthews. Han er kendt for sin "brilliante orkesterbehandling" og har været huskomponist hos Sønderjyllands Symfoniorkester i tre år samt komponeret værker på bestilling af bl.a. Odense Symfoniorkester, Aalborg Symfoniorkester og Collegium Musicum.

Priser og legater 
Jesper Koch har bl.a. modtaget Carl Nielsens komponistlegat i 1988  og Léonie Sonnings Musikstipendium i 1991. I 1992 vandt han førstepladsen ved ROSTRUM i Paris i kategorien "Komponister under 30" for værket Ice-Breaking. Han modtog Statens Kunstfonds tre-årige arbejdslegat i 1994.

Kilder

Eksterne henvisninger 
 Profil hos Dansk Komponist Forening
 Biografi og værker hos Edition-S
 Jesper Kochs websted 

Komponister fra Danmark
Klassiske komponister fra det 21. århundrede
Michael Heseltine, baron Heseltine

Michael Ray Dibdin Heseltine, baron Heseltine CH PC (født 21. marts 1933 i Swansea, Wales) er en britisk forretningsmand og konservativ politiker, der har været vicepremierminister og forsvarsminister, og som har haft andre fremtrædende poster.

I 1990 stillede Michael Heseltine op som modkandidat mod den siddende premierminister Margaret Thatcher. Det blev dog John Major, der blev konservativ partileder og premierminister.

Medlem af Underhuset 
I 1966–1974 var Michael Heseltine valgt til Underhuset for Tavistock i Devon.

I 1974–2001 var han valgt for Henley-on-Thames i Oxfordshire. Her blev han afløst af Boris Johnson.

Medlem af Overhuset 
Michael Heseltine blev medlem af Overhuset i juli 2001.

Poster som minister 
Michael Heseltine var miljøminister i 1979–1983 og igen i 1990–1992.

Han var forsvarsminister i 1983–1986 og handelsminister i 1992–1995.

Michael Heseltine var vicepremierminister og førstesekretær for staten i 1995–1997. På begge disse poster blev han afløst af Labour-politikeren John Prescott.

Thatchers afgang 
I 1990 udfordrede Michael Heseltine den konservative partileder Margaret Thatcher. Ved den første afstemning fik Heseltine 40,9 procent af stemmerne, mens Thatcher fik 54,8 procent.

Ved den anden afstemningsrunde fik John Major 49.7 procent, Heseltine fik 35,2 procent og Douglas Hurd fik 15,1 procent af stemmerne.

Ved den tredje runde blev John Major valgt uden modkandidat.

Britiske konservative politikere
Næstformænd for de britiske konservative
Vicepremierministre fra Storbritannien
First Secretaries of State
Forsvarsministre fra Storbritannien
Miljøministre fra Storbritannien
Handelsministre fra Storbritannien
Jesper Koch

Jesper Koch kan være flere personer:

 Jesper Koch (kok)
 Jesper Koch (komponist)
Jellingebægeret

Jellingebægeret er en kop af sølv fra vikingetiden, der blev fundet i den 18. september 1820 i gravkammeret i Nordhøjen i Jelling, Jylland. Bægeret er meget velbevaret og er det bedst kendte fund fra Jellingehøjene. Det er dateret til omkring år 950.

Beskrivelse 
Jellingebægeret er 4,3 cm højt. Den består af to dele; en kop og en stilk med profil, der er støbt hver for sig og herefter samlet. Koppen er en keglestub der for oven er omkring 5 cm, og for neden 3,5 cm. Den består af næsten rent sølv og vejer 120,56 g. Indersiden af koppen er forgyldt. Ydersiden af koppen er dekoreret figurer udført med niello og forgyldning. Den særlige ornamentik på bægeret ses også på Jellingstenene og kaldes jellingstil.

Referencer 

Oldsager fra Vikingetiden
Genstande i Nationalmuseet
Bægeret
Arkæologiske fund fra Danmark
Bægere
Sujan Perera

Sujan Perara (født 18. juli 1992) er en srilankansk fodboldspiller, der spiller for Kalutara Park og Sri Lankas fodboldlandshold som en målmand.

Sri Lankas fodboldlandshold 

|-
|2011||||
|-
!Total||0||0
|}

Eksterne henvisinger 
 

Fodboldspillere fra Sri Lanka
AARhus

AARhus er et højhusbyggeri i bydelen Aarhus Ø. Bygningen fremstår unikt med to tårne der begge danner en kile væk fra hinanden. Østtårnet er på 21 etager og 74 m og vesttårnet 15 etager og 52,5 meter. 

Det samlede projekt er på 43.500 m². Heraf er boligdelen 25.000 m² og indeholder 250 lejligheder. Dertil er der 15.000 m² parkeringskælder og 3.500 bylivsaktiviteter som teater, badehuse, caféer og restauranter. Prisen på det samlede projekt lyder på 1. mia. kr.

Byggeriet af højhuset startede i April 2016, og det stod færdigt i april af 2019.  

Arkitektfirmaerne Bjarke Ingels Groups BIG og Gehl Architects har tegnet højhuset.

Referencer

Eksterne henvisninger 

Aarhus Ø
Boligbyggeri i Aarhus
Højhuse i Århus
Michy Batshuayi

Michy Batshuayi-Atunga (født d. 2. oktober 1993) er en belgisk professionel fodboldspiller, som spiller for den tyrkiske Süper Lig-klub Fenerbahçe og Belgiens landshold.

Klubkarriere

Standard Liège 
Batshuayi begyndte sin karriere hos Standard Liège, hvor han gjorde sin professionelle debut i februar 2011.

Marseille 
Batshuayi skiftede i august 2014 til Olympique de Marseille.

Chelsea 
Efter at have imponeret for Marseille, så havde Batshuayi trukket interesse fra flere klubber. Han endte her med at skifte til Chelsea i juli 2016.

Lejeaftaler 
Efter at ikke have slået igennem for Chelsea, blev han fra 2018 udlejet til en række klubber. Han tilbragte tid i Tyskland, Spanien og Tyrkiet på leje.

Fenerbahçe 
Batshuayi skiftede i september 2022.

Landsholdskarriere

Ungdomslandshold 
Batshuayi har repræsenteret Belgien på U/21-niveau.

Seniorlandshold 
Batshuayi debuterede for Belgiens landshold den 28. marts 2015.

Titler 
Chelsea
 Premier League: 1 (2016-17)
 FA Cup: 1 (2017-18)

Valencia

 Copa del Rey: 1 (2018-19)

Beşiktaş

 Tyrkiske Super Cup: 1 (2021)

Individuelle

 Bundesliga Sæsonens hold: 1 (2017-18)

Referencer

Eksterne henvisninger 

Fodboldspillere fra Belgien
Personer fra Bruxelles
Fodboldlandsholdsspillere fra Belgien
Fodboldspillere fra Standard Liège
Fodboldspillere fra Chelsea F.C.
Fodboldspillere fra Borussia Dortmund
Fodboldspillere fra Valencia CF
Fodboldspillere fra Crystal Palace F.C.
Fodboldspillere fra Beşiktaş JK
Fodboldspillere fra Fenerbahçe SK
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Convair

Convair var en amerikansk flyproducent, der senere udvidede aktiviteterne til også at fremstille raketter og rumfartøjer. Selskabet blev grundlagt i 1943 under navnet Consolidated Vultee Aircraft Corporation ved en sammenlægning mellem Vultee Aircraft og Consolidated Aircraft (sidstnævnte kendt for bl.a. flyene Catalina og B-24 Liberator) og producerede en række banebrydende fly som bombeflyene Convair B-36 og B-58 Hustler, jagerflyene F-102 Delta Dagger og F-106 Delta Dart samt passagerflyene Convair 880 og Convair 990. Flyproduktionen foregik på Convairs fabrik i San Diego i Californien og blev senere udvidet med en fabrik i Fort Worth i Texas.

I 1953 blev Convair købt af General Dynamics, der var blevet etableret året inden. General Dynamics fortsatte flyproduktionen i selskabets Convair-division. Convair fremstillede under General Dynamics' ejerskab en række succesrige militærfly.

Convair besluttede sig i slutningen af 1950'erne at udvikle et jetdrevet passagerfly, der skulle være mindre end Douglas DC-8 og Boeing 707, og førte en række drøftelser med Howard Hughes' flyselskab TWA om udviklingen af et sådant fly. Convair udviklede herefter det firemotorers Convair 880 (senere videreudviklet til Convair 990), der imidlertid blev en fiasko. Convair solgte blot 102 fly af 800/990. Som et resultat af det fejlslagne projekt måtte Convair indstille produktionen af 880/990 allerede i 1963, efter at Convair i 1962 havde påført General Dynamics et tab på 425 millioner $, hvilket var det hidtil største tab et amerikansk selskab nogensinde havde realiseret. 

Flyproduktionen blev endeligt afviklet i 1965, hvor Convair gik over til rumfart og projekter som underleverandør af bl.a. flyskrog til McDonnell Douglas. I 1994 blev disse aktiviteter solgt til McDonnell Douglas, mens fabrikken i Fort Worth i Texas blev solgt til Lockheed. I 1996 lukkede General Dynamics de sidste rester af Convair-divisionen.

Convair fremstillede også de første Atlasraketter, herunder de raketter, der blev brugt ved de første bemandede rumrejser i Project Mercury. Det efterfølgende design af raketten Atlas-Centaur var også succesfuldt og forblev i brug i forskellige varianter frem til 2010. I 1994 solgte General Dynamics det meste af Convair-divisionen til McDonnell Douglas og Lockheed. De resterende dele hos General Dynamics blev afviklet i 1996.

Flytyper 

Convair-fly (dato før første flyvning):
 XP-81 (1945)
 XA-44 (aldrig fuldført)
 B-36 Peacemaker (1946)
 XB-53 (aldrig fuldført)
 XB-46 (1947)
 Convairliner (1947)
 XC-99 (1947)
 Convair Model 37 (civil XC-99, aldrig bygget)
 Convair XF-92A (1948)
 YB-60 (1952)
 F-102 Delta Dagger (1953)
 F2Y Sea Dart (1953)
 R3Y Tradewind (1954)
 Convair XFY-1 (1954) Pogo
 C-131 Samaritan (1955)
 Convair CV-240-familien (1947)
 Convair 340 
 Convair 440 Metropolitan
 Convair 580
 Convair 540 (1955)
 B-58 Hustler (1956)
 F-106 Delta Dart (1956)
 Convair X-11 (1957)
 Convair 880 (1959)
 Convair 990 (1961) Coronado

Noter

Eksterne henvisninger  

Convairs historie

Etableret i 1943
Flyproducenter fra USA
Rumfartsvirksomheder
Forsvarsvirksomheder fra USA
Borsfleth

Borsfleth er en by og kommune i det nordlige Tyskland, beliggende i Amt Horst-Herzhorn under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Borsfleth ligger omkring fem kilometer nord for Glückstadt ved floden Störs udløb i Elben. Vandløbene Kremper Au og Große Wettern løber også gennem kommunens område. Bundesstraße B431 krydser Stör ved tidevandsreguleringen Störsperrwerk.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg